Ariannu gradd gwaith cymdeithasol | Gofal Cymdeithasol Cymru\nAdnoddau a chanllawiau / Myfyrwyr gwaith cymdeithasol\nDiweddarwyd diwethaf: 08 Medi 2021\nDyma wybodaeth am y bwrsariaethau rydyn ni'n eu cynnig a chymorth ariannol arall sydd ar gael.\nBwrsariaeth gwaith cymdeithasol Help tuag at gostau lleoliad Grantiau a lwfansau eraill Lwfans Myfyrwyr Anabl (DSA) Darparwyr ariannu eraill Cysylltu â ni\nMae 224 o fwrsariaethau gwaith cymdeithasol ar gael. Er mwyn derbyn bwrsariaeth gwaith cymdeithasol, rhaid i chi fodloni tri amod sylfaenol;\nrhaid i chi fyw yng Nghymru (am wybodaeth bellach gweler y cynllun bwrsariaeth gwaith cymdeithasol - 2021 i 2022)\nrhaid i chi beidio â derbyn unrhyw gymorth ariannol arall gan gyflogwr i hyfforddi\nrhaid i chi fod yn astudio gradd gwaith cymdeithasol cymeradwy neu gwrs gradd Meistr yng Nghymru.\nOs ydych chi'n bodloni yr amodau hyn ac yn cael cynnig i astudio mewn prifysgol yng Nghymru, gall y brifysgol eich enwebu i wneud cais am fwrsariaeth.\nSut mae'r broses ymgeisio yn gweithio\nEr mwyn sicrhau bod y broses ariannu yn deg, dyrennir nifer penodol o fwrsariaethau i bob rhaglen gwaith cymdeithasol.\nYna bydd y rhaglenni gwaith cymdeithasol yn enwebu detholiad o'u myfyrwyr, y byddwn yn gofyn iddynt gwblhau cais bwrsariaeth ar GCCar-lein.\nEin nod yw asesu ceisiadau cyn pen 20 diwrnod gwaith ar ôl eu derbyn. Byddwn yn hysbysu ymgeiswyr llwyddiannus ac yn anfon gwybodaeth atynt am amserlenni talu.\nEr sylw, rhaid cofrestru fel myfyriwr gwaith cymdeithasol er mwyn derbyn bwrsariaeth.\nNid yw enwebiad yn unig yn gwarantu bwrsariaeth, rhaid i ni asesu pob cais a dderbyniwn.\nAdnewyddu cais bwrsariaeth\nBydd angen i fyfyrwyr adnewyddu eu bwrsariaeth ar ddiwedd y flwyddyn gyntaf gan ddefnyddio eu cyfrif GCCar-lein.\nByddwn yn anfon gwahoddiad e-bost ym mis Mehefin at y myfyrwyr hynny sy'n gorfod adnewyddu.\nBydd y dyddiad cau ar gyfer adnewyddu yn newid bob blwyddyn.\nPa fwrsariaethau sydd ar gael?\nY fwrsariaeth nad yw ar sail asesiad incwm os ydych yn astudio y radd gwaith cymdeithasol yw:\n£7,500 (£2,500 y flwyddyn am dair blynedd) neu\n£5,000 (£2,500 y flwyddyn am ddwy flynedd) ar gyfer myfyrwyr llawn-amser y Brifysgol Agored.\nY fwrsariaeth nad yw ar sail asesiad incwm os ydych yn astudio ar gyfer Gradd Meistr yw:\n£13,280 (£6640 y flwyddyn am ddwy flynedd).\nBwriedir y £6,640 fel cyfraniad tuag at eich costau ffioedd dysgu.\nAm fwy o wybodaeth gweler y cynllun cyllid bwrsariaeth gwaith cymdeithasol - 2021 i 2022.\nCynllun bwrsariaeth gwaith cymdeithasol – 2021 i 2022\nHelp tuag at gostau lleoliad\nCymorth ariannol tuag at gostau lleoliad ydi Lwfans Cyfle Dysgu Ymarfer (PLOA).\nMae pob myfyriwr gwaith cymdeithasol sy'n derbyn bwrsariaeth yn gymwys i gael PLOA. Gall myfyrwyr rhan-amser hefyd dderbyn PLOA am unrhyw flwyddyn y maent ar leoliad.\nBydd y lwfans cychwynnol yn dibynnu ar hyd a lefel eich lleoliad.\nRydyn ni'n talu'r PLOA cyntaf cyn i chi ddechrau eich lleoliad.\nAd-dalu costau uwchlaw'r PLOA\nOs bod costau teithio eich lleoliad yn uwch na'r PLOA, gallwch gael ad-daliad.\nI hawlio ad-daliad, rhaid i chi ddangos sut y gwariwyd eich PLOA ar y lleoliad. I hawlio costau ychwanegol, rhaid i chi gyflwyno tystiolaeth a dangos sut maen nhw'n cysylltu â'r lleoliad.\nGallwch hawlio am gostau teithio cyhoeddus neu breifat a chostau parcio neu gostau llety.\nCynllun Teithio Gofal Cymdeithasol Cymru\nSut i lenwi ffurflen hawlio teithio\nI hawlio treuliau sydd dros y PLOA, rhaid i chi lenwi a chyflwyno ffurflen hawlio teithio.\nAr y daflen dreuliau dyddiol cwblhewch un rhes ar gyfer pob diwrnod o'ch lleoliad. Dechreuwch gyda'r diwrnod cyntaf. Bydd hyn yn helpu i ddangos sut y gwnaethoch chi wario'r PLOA, yn ogystal â phrofi costau ychwanegol.\nRydym yn asesu ffurflenni hawlio teithio o fewn 20 diwrnod gwaith. Byddwn yn e-bostio i ddweud wrthych os oedd yr hawliad yn llwyddiannus a phryd y bydd taliad yn cael ei wneud. Byddwn yn talu unrhyw ad-daliad i'ch cyfrif banc.\nFfurflen hawlio costau teithio\nSut i lenwi ffurflen gais am lety\nOs yw lleoliad mor bell i ffwrdd o'ch cartref fel nad yw'n fforddiadwy nac yn synhwyrol teithio bob dydd, efallai y gallwch hawlio costau llety.\nRhaid i chi allu dangos bod angen y costau hyn arnoch i wneud eich lleoliad.\nRhaid i fyfyrwyr gael ein cytundeb cyn llofnodi unrhyw gytundebau rhentu neu aros mewn Gwely a Brecwast. I wneud hyn, mewngofnodwch i'ch cyfrif GCCar-lein a chwblhewch a chyflwynwch y ffurflen cais am lety.\nGrantiau a lwfansau eraill\nLwfansau i fyfyrwyr Meistr\nMae myfyrwyr meistr sydd eisoes wedi derbyn bwrsariaeth gwaith cymdeithasol hefyd yn gallu hawlio Grantiau a Lwfansau a Asesir Incwm (IAGA).\nMae IAGA yn dibynnu a yw incwm eich cartref yn is na'r lefel a benderfynwyd gennym ni. Mae'r grantiau a'r lwfansau canlynol ar gael:\nGrant oedolion ‘dibynyddion’ - £2,645\nLwfans dysgu rhieni - £1,505\nGrant gofal plant.\nMyfyrwyr ag oedolyn dibynnol\nMae rhai myfyrwyr yn gyfrifol yn ariannol am ddibynnydd sy'n oedolyn. Priod, partner sifil neu bartner sy'n cyd-fyw yw hwn fel rheol. Os ydych chi, bydd y swm a ddyfernir yn dibynnu ar eich incwm. Pan fyddwch chi'n gwneud cais, bydd angen i chi roi manylion am eich amgylchiadau a gwybodaeth am y person dibynnol.\nRhieni sy'n astudio\nMae rhai myfyrwyr yn gyfrifol yn ariannol am blant o dan 16 oed neu, o dan 18 oed mewn addysg amser llawn. Os ydych chi, gallwn gyfrannu tuag at gostau llyfrau ac offer yn ystod y flwyddyn. Mae'r swm a ddyfernir yn dibynnu ar eich incwm ac incwm eich dibynyddion.\nOs oes gennych blant mewn gofal plant cofrestredig neu gymeradwy, efallai y gallwch gael y grant gofal plant. Mae'r swm a ddyfernir yn cael ei asesu gan incwm. Gallwch gael:\nun plentyn - hyd at £8,330 y flwyddyn\ndau neu fwy o blant - hyd at £14,285 y flwyddyn.\nCysylltwch â ni os oes gennych gwestiynau neu os ydych am wneud cais am IAGA. Os yw'n briodol, byddwn yn eich gwahodd i wneud cais ar-lein.\nLwfans Myfyrwyr Anabl (DSA)\nGall myfyrwyr anabl wneud cais am lwfans tuag at gostau astudio. Mae hyn yn cynnwys costau am offer arbenigol neu gynorthwyydd anfeddygol. Mae'r lwfans ar gael i fyfyrwyr a fydd â chostau ychwanegol yn unig oherwydd anabledd neu anhawster dysgu.\nBydd cymhwysedd yn cael ei asesu gan berson sydd â phrofiad arbenigol. Mae wedi ei wneud mewn canolfan asesu annibynnol neu ym mhrifysgol neu goleg yr ymgeisydd.\nNod yr asesiad hwn yw paru anghenion ymgeisydd â'r cyfleusterau sydd ar gael ar y cwrs.\nBydd angen cynnwys tystiolaeth o'ch anabledd os yn gwneud cais am DSA. Gall hwn fod yn llythyr gan feddyg neu arbenigwr.\nOs nad ydych wedi derbyn unrhyw ddiagnosis ffurfiol, bydd angen i chi wneud hynny cyn gwneud cais. Ni allwn dalu costau gwneud diagnosis o'ch anabledd.\nCysylltwch â ni os oes gennych gwestiynau neu os ydych am wneud cais am DSA. Os yw'n briodol, byddwn yn eich gwahodd i wneud cais ar-lein.\nDarparwyr ariannu eraill\nYn dibynnu ar eich amgylchiadau, fe allech chi wneud cais am gyllid gyda'r Student Loans Company neu Cyllid Myfyrwyr Cymru.\nOs ydych chi'n byw yn Lloegr, fe allech chi wneud cais am gyllid gydag Awdurdod Gwasanaethau Busnes y GIG.


Haf y Picnics – Tîm Flourish o Gymdeithas Tai Cymunedol Caerdydd - FareShare Cymru\n14 September 2021 14 September 2021 , by Georgina Sullivan\nYn ystod yr haf eleni, mae pobl ifanc Caerdydd wedi bod yn cyfrannu at yr ymgyrch i leddfu ansicrwydd bwyd wrth ddatblygu sgiliau gydol-oes.\nPantri Tremorfa sy’n rhedeg prosiect Haf y Picnics, a thîm Flourish o Gymdeithas Tai Cymunedol Caerdydd (CCHA ) sy’n ei ariannu.\nMae’r prosiect yn derbyn bwyd dros ben gan FareShare Cymru, sy’n cael ei drefnu wedyn gan grŵp o bobl ifanc, yna’i ddosbarthu i deuluoedd a grwpiau cymunedol ar gyfer picnics.\nCafodd y prosiect ei sefydlu dair blynedd yn ôl yn wreiddiol, gan grŵp o bobl ifanc gydag anghenion dysgu, i’w helpu i gymdeithasu. Erbyn hyn mae’r prosiect wedi tyfu i gynnwys pobl ifainc ar draws y gymuned.\nDaeth y syniad i ddarparu bwyd picnic i bobl o ganlyniad i’r newyddion am dlodi bwyd yr haf.\nRoedd y bobl ifanc wir yn poeni ac yn ei chael hi’n anodd deall bod pobl yn mynd i fod yn ei chael yn anodd rhoi bwyd ar y bwrdd dros yr haf.\nHEATHER MCDOWELL, SWYDDOG DATBLYGU Cymdeithas Tai Cymunedol Caerdydd, CCHA\nY bobl ifanc oedd yn arwain y prosiect, nhw oedd yn gwneud popeth, o gofnodi’r bwyd roedden ni’n ei dderbyn, cyfrifo symiau, iechyd a diogelwch a phobi.\nMaen nhw’n datblygu sgiliau heb yn wybod iddyn nhw, ond mae modd gweld gwelliant. Mae Maths yn un o’r sgiliau mwyaf. Er enghraifft, gallwn ni fod yn cael bocsys o greision Skips â chwech mewn pecyn, gydag 80 bocs ar gyfer 50 o deuluoedd. Mae angen mathemateg a datrys problemau ar gyfer hyn. ‘Dw i wedi gweld eu hyder yn datblygu, a’u gweld yn gweithio’n well fel tîm.\nRoedd rhaid inni ddweud wrth ambell i riant o eistedd mewn cwpwrdd a pheidio â thorri ar draws.\nEleni, cefnogodd Haf y Picnics 50 picnic yng Nghaerdydd gan gynnwys cynlluniau chwarae, grwpiau ffydd a theuluoedd unigol.\nRoedd un o’r bechgyn ifanc yn dod mewn a pharatoi’r picnics. Roedd e hefyd yn rhan o’r picnic ei hun fel person ifanc. Roedd y balchder yn ei wyneb yn ychwanegiad bach werth ei weld.\nRy’n ni wedi derbyn llawer o adborth gan deuluoedd, ac mae’n arbennig. Mae wedi dod â’r gymuned ynghyd gyda chynnyrch da iawn. Parodd beth o’r cynnyrch ar ôl y picnics. Mae Fareshare wedi bod yn ardderchog yn darparu’r bwyd picnic bendigedig hyn. Roedd pob wythnos mor hyfryd ac addas.\nMae’r prosiect hefyd wedi helpu creu ymdeimlad o gymuned ymysg y bobl ifanc. Trefnon nhw farchnad a chodi £300 i ffoaduriaid Affganistan. Fel ffordd o ddiolch iddyn nhw, aeth Cymdeithas Tai Cymunedol Caerdydd â nhw i’r ffair yn Ynys y Barri.\nDoedd un o’r bechgyn heb fod ar y reidiau o’r blaen, ac yn dweud “dydyn ni byth yn gallu fforddio nhw, fel teulu â phump o blant”. Roedd yn wobr arbennig iddyn nhw, un wnaethon nhw ei gwerthfawrogi’n fawr.\nMae syniadau eraill gan y bobl ifanc am weddill y flwyddyn, gan gynnwys taith Calan Gaeaf, ac ymgais i guro Record Byd am y tombola mwyaf erioed!


Corsydd a siglenni – gwlyptiroedd yr iseldir\nCynefinoedd tir ffermTrefol a diwydiannolUwchben y wal fynydd – yr ucheldiroeddRhostiroedd yr iseldirGlaswelltiroedd yr iseldir – cyfoeth collCorsydd a siglenni – gwlyptiroedd yr iseldir\nRheoli poriDŵrCyfoethogi â maetholionDatblygu cynlluniau adfer\nCynefinoedd arfordirolCoetiroeddArolygon ar gynefinoedd\nDŵr croywMorolRhywogaethau blaenoriaetholRhywogaethau gwarchodedigGwledd mewn GarddCynllun Gweithredu’r DU ar FioamrywiaethSoniwch am rywogaethau diddorol yr ydych wedi eu gweldNewyddion diweddarafGwegamra Cynefinoedd a RhywogaethauHabmap\nGwlyptiroedd yr iseldir – rheoli ac adfer\nTair egwyddor ganolog sy’n arwain y gwaith o\nreoli ac adfer gwlyptiroedd yr iseldir – pori, rheoli lefelau dŵr a\nchamre i leihau neu ddileu effaith cael gormod o faetholion, megis\nnitrogen a ffosfforws.\nOherwydd newidiadau mewn amaethyddiaeth, dyw llawer o\nwlyptiroedd ddim yn cael eu pori erbyn hyn ac maen nhw’n llawn o\nbrysgoed, gweiriau tal, brwyn a fawr ddim arall. Un o amcanion y\nCyngor Cefn Gwlad yw hyrwyddo arferion pori da.\nFel arfer, bydd gweithgareddau rheoli ac adfer ar wlyptiroedd yr\niseldir yn anelu at gynnal lefelau uchel a chyson o ddŵr, gyda\nlefelau isel o nitrogen a ffosfforws. Mae draenio yn arwain at\nryddhau carbon o fawn a cholli rhywogaethau. Mae adfer dŵr yn\nflaenoriaeth ond, os yw hyn am lwydd yn y tymor hir, bydd rhaid\nrheoli dalgylchoedd cyfan mewn ffordd gydnaws.\nGormod o faetholion\nYn y gwlyptiroedd pwysicaf, mae’r pridd yn aml yn asid ac yn\nbrin o faetholion. Gall gormod o faetholion megis nitrogen a\nffosfforws achosi rhai planhigion i dyfu’n rhy gryf, gan dagu\neraill. Mae sawl achos posibl: gormod o ddefnydd o wrtaith,\ncarthffosiaeth, silwair, gwastraff a llygredd yn yr awyr. Y ffordd\norau i ddelio â gormod o faetholion yw delio â ffynhonnell y\nDatblygu cynlluniau adfer\nBydd y Cyngor Cefn Gwlad yn comisiynu a chynnal rhaglenni\nymchwil ac arolwg sylweddol i helpu i ddatblygu rhaglenni cadwraeth


Rhannu'r Baich... Ydy 8 Yn Rhy Ifanc Am Ffôn Symudol? - PwyntTeulu Cymru\nRhannu’r Baich… Ydy 8 Yn Rhy Ifanc Am Ffôn Symudol?\nCyngor Teulu a Magu Plant Rhannu'r Baich Technoleg | gan golygyddpwyntteulu | Jun 23rd 2017\nYdy 8 yn rhy ifanc am ffôn symudol? Mae mam wedi cysylltu â PwyntTeulu am gyngor yn Rhannu’r Baich… yr wythnos hon.\nDylwn i brynu ffôn symudol i’m merch 8 oed? Dwi’n teimlo fel mai fi ydy’r unig fam cas allan yna wrth i’w ffrindiau, un ar ôl y llall, gael ffôn dros y flwyddyn ddiwethaf. Dwi wedi bod hollol yn erbyn hyn yn meddwl dylai plant fod yn blant cyn hired â phosib. Dwi ddim eisiau’r ffraeo. Dwi’n hoffi’r ffaith ei bod yn chwarae gyda’i brawd bach a’i bod yn berson creadigol. Ar hyn o bryd mae hi’n siarad gyda ni a dwi ddim eisiau ei wyneb yn sownd mewn sgrin ffôn drwy’r adeg!\nDwi’n poeni am y gost gyda biliau mawr, neu angen topio i fyny yn aml, talu i drwsio ayb. A dwi’n poeni amdani’n defnyddio’r Rhyngrwyd ac yn gweld pethau nad ddylai merch o’i hoedran.\nOnd dwi’n hoff o’r syniad y gallaf gysylltu â hi unrhyw adeg, ac os yw angen cysylltu â fi yna mae posib iddi wneud hynny. Mae hyn yn rhywbeth gallai fy swaeo, ond ydy’r pwyntiau eraill yn bwysicach?\nYdw i’n bod yn rhy gaeth?\nAnest, Sir Fynwy\nCyngor PwyntTeulu ar ffonau symudol\nMae’n gwbl normal i rieni boeni am y mater yma, wrth i blant ddod yn fwy cyffyrddus gyda thechnoleg yn llawer iau. Gall hyn fod yn benbleth rhianta anodd. Nid oes cyfreithiau penodol am hyn felly mae angen i chi gael ffydd yn eich barn chi fel rhiant. Mae’r ffaith eich bod wedi cysylltu â ni yma yn PwyntTeulu yn awgrymu bod gennych chi amheuon am ganiatáu i’ch merch gael ffôn symudol yn 8 oed.\nEfallai bod yna rai rhieni sydd ddim yn credu bod hyn yn achosi unrhyw niwed ond mae’n iawn i chi boeni. Mae peryglon yn bodoli i blentyn 8 oed wrth ddefnyddio ffôn symudol, ond mae yna fuddion posib hefyd.\nYr ochr negyddol o gael ffôn symudol\nGwrthdyniad – Gall ffonau dynnu sylw a chael effaith negyddol ar y gallu i ganolbwyntio\nMynediad – Darparu mynediad rhydd i’r Rhyngrwyd a chyfryngau cymdeithasol. Gall hyn fod yn berygl yn ei hun. Darllenwch ein herthygl i ddarganfod sut i greu Rhyngrwyd ddiogelach i’ch plentyn\nPreifatrwydd – Yn annog lefel o breifatrwydd sydd efallai ddim yn rhywbeth byddech chi’n gyffyrddus ag ef gyda phlentyn 8 oed. Efallai byddech chi’n anymwybodol o’r bobl mae hi’n cysylltu â nhw\nCost – Gallant fod yn ddrud iawn, yn enwedig rhai contract sy’n gallu arwain at filiau mawr. Gall prynu o fewn apiau fod yn ddrud, yn e nedig wrth chwarae gemau ar-lein\nLleihau rhyngweithiad cymdeithasol – Gall ffonau symudol leihau’r angen i ryngweithio wyneb i wyneb. Fydd cyflwyno ffôn symudol yn rhy fuan yn niweidio gallu a chyfleoedd cymdeithasol plant?\nEffaith ar iechyd meddwl – Gallant fod yn gaethiwus ac mae cred eu bod yn gallu cael effaith negyddol ar batrymau cysgu.\nYr ochr bositif o gael ffôn symudol\nYmarfer gyda thechnoleg – Mae Internet Matters (2017) yn amlygu bod defnyddio technoleg yn ifanc iawn yn gallu annog creadigedd, cael effaith bositif ar sgiliau iaith a datblygiad cymdeithasol. Gall hefyd roi’r blaen i’ch plentyn mewn cymdeithas sydd yn dwlu fwyfwy gyda thechnoleg a’r ffordd mae’n symud ymlaen. Mae gan Internet Matters adnoddau defnyddiol i blant 6-10 oed\nBod mewn cysylltiad – Mae’r ffaith bod gan eich plentyn ffôn symudol yn gallu tawelu’ch meddwl gan eich bod yn gwybod eu lleoliad ac yn gallu cysylltu â nhw os oes angen. Mae posib iddyn nhw gysylltu â chi yn hawdd hefyd os oes angen.\nPenbleth o hyd?\nCeisiwch ofyn pam eich bod chi’n gwneud y penderfyniad yma, pam eich bod yn teimlo mor anghyffyrddus ag ef. Gwnewch benderfyniad yn ôl beth sy’n iawn i chi. Peidiwch â theimlo pwysau oherwydd beth mae pawb arall yn ei wneud. Ydy eich plentyn 8 oed gwirioneddol angen ffôn symudol?\nFel mae plant yn dod yn fwy annibynnol, mae ffonau symudol yn ddefnyddiol i rieni gael aros mewn cysylltiad wrth iddynt fynd allan i’r byd mawr eu hunain. Mae yna sawl cwestiwn gallech chi ofyn i chi’ch hun:\nYdy eich merch yn debygol o fynd allan ar ben ei hun?\nOs yw’n mynd i glybiau allgyrsiol neu weithgareddau ar ôl ysgol, fydd ganddi amser i ddefnyddio ffôn symudol?\nEfallai bod gan blant eraill yn y dosbarth ffôn symudol ond ydy hi’n debygol o fod yn cysylltu gyda nhw’n rheolaidd?\nOs mai ‘na’ ydy’r ateb i’r cwestiynau uchod yna oes gwir angen ffôn symudol arni? Efallai nad dyma’r ateb mae eich merch eisiau ei glywed ond efallai gallech chi osod dyddiad pan fydd yn cael ffôn symudol, neu gallech chi ddod i gyfaddawd a chael tabled i’r holl deulu?\nOs mai ‘ia’ ydy’r ateb i’r cwestiynau uchod a’ch bod wedi penderfynu mai dyma’r peth iawn i chi a’ch merch, yna mae yna ffyrdd i leihau’r effaith negyddol.\nGosod ffiniau – Byddwch yn glir am y cyfnodau bydd yn cael defnyddio’i ffôn symudol. Ystyriwch gael ardaloedd lle nad chaniateir ffonau, fel y bwrdd bwyd, ysgol ayb.\nAnogwch ddefnydd priodol – Cyflwynwch eich merch i amseroedd pan fydd yn addas defnyddio’r ffôn i osgoi gorddefnydd. Siaradwch am y peryglon o ddefnydd ffôn symudol amhriodol, e.e. secstio neu seiberfwlio.\nRheolyddion rhieni – Rheolwch y gosodiadau diogelwch ar y ffôn neu gallech chi gael ffôn hŷn yn hytrach nag ffôn clyfar. Mae gan Internet Matters app e-ddiogelwch am ddim i helpu rhieni i siarad am faterion e-ddiogelwch ac mae gan yr NSPCC ganllaw rheolyddion rhieni ar eu gwefan.\nCost – Rheolwch y gost wrth osod cap ar faint gellir defnyddio’r ffôn neu dewiswch ffôn talu wrth fynd. Bydd y mwyafrif o ddarparwyr rhwydwaith yn cynnig y ddau opsiwn. Mae gan PSA ychydig o gyngor am hyn ar eu gwefan.\nMae hyn yn benderfyniad i chi yn unig, yn ymwneud â beth sydd yn iawn i chi a’ch merch. Os hoffech drafod hyn ymhellach gydag un o’n cynghorwyr, galwch y llinell gymorth PwyntTeulu ar y manylion isod.\nPob lwc yn dod i benderfyniad.\nRhannu’r Baich… Sut ydw i’n rhoi’r ‘Sgwrs Rhyw’ i’m Mhlentyn?